OpenLLM-France/wikimedia huggingface dataset:
# Pralí

El pralí, brasilera o pralina en gra és una preparació gastronòmica a base d'ametlles o d'avellanes o les dues coses caramel·litzades i concassades en trossets. Serveix en pastisseria, en els gelats i a fabricar xocolates i altres confiteries anomenades pralines.

## Referències

* ↑ Caroline Poirier. «Pralin, praline ou praliné?» (en francès). Le Quotidien, 23-04-2016. [Consulta: 22 setembre 2021].
# Pletiu de les Crabes (Aigüestortes)

El Pletiu de les Crabes és un pletiu situat dins del terme municipals de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
Està situat a la riba esquerra del Riu de Sant Nicolau, on desaigua el Barranc de Dellui, a l'extrem sud del Planell Gran i per damunt del Planell de la Molina, entre els 1.855 i 1.865 metres d'altitud.

## Rutes

Seguint la pista forestal que neix al costat de la parada del servei de taxis del parc, a la vora del Planell d'Aigüestortes, direcció cap a l'Estany Llong; fins a trobar, després d'1,5 km, l'indicador que senyala el desviament cap a Dellui i creuar la passarel·la sobre el Riu de Sant Nicolau.

## Referències

* 1 2 ICC - Institut Cartogràfic de Catalunya. Pletiu de les Crabes. [Consulta: 20/10/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Pletiu dels Roquissos

El Pletiu dels Roquissos és un paratge de pastura del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat del poble d'Herba-savina.
Està situat al nord-est d'Herba-savina, a l'extrem oriental del terme municipal, al límit amb Abella de la Conca, a la vall de Carreu. És al sud-est de la Serra de Planell Ras i a ponent de la Pinata Fosca. Hi passa la Pista de Boumort.
# Pletiu de Rocavolter

El Pletiu de Rocavolter és un pletiu del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria dels Masos de la Coma.
Està situat a la banda oriental de la Coma d'Orient, a la dreta del barranc de la Coma d'Orient, a llevant de la Borda de Savoia. És a migdia de la Canal del Clotet.
# Poirino

Poirino és un comune (municipi) de la ciutat metropolitana de Torí, a la regió italiana del Piemont, situat a uns 20 quilòmetres al sud-est de Torí. A 1 de gener de 2019 la seva població era de 10.412 habitants.
Poirino limita amb els següents municipis: Chieri, Riva presso Chieri, Villanova d'Asti, Santena, Villastellone, Isolabella, Cellarengo, Pralormo, Ceresole Alba i Carmagnola.

## Referències

* ↑ «Resident population on 1st january» (en anglès). ISTAT. [Consulta: 26 abril 2020].
# Premi Basilio Nieto

El Premi Basilio Nieto o simplement Premi Basilio és un premi atorgat per la Federació de Penyes del CE Castelló (FEDPECAS) al màxim golejador de l'equip al llarg d'una temporada. Va ser instaurat la temporada 1998-99 en record del davanter albinegre dels anys 40 Basilio Nieto.

## Historial

| Temporada | Jugador | Gols |
| 1998/99 | Santi Castillejo | 15 |
| 1999/00 | Santi Castillejo | 11 |
| 2000/01 | Jordi Martínez | 8 |
| 2001/02 | Paco Salillas | 14 |
| 2002/03 | Marcos Estruch | 11 |
| 2003/04 | Eloy Jiménez | 9 |
| 2004/05 | Xavi Molist | 7 |
| 2005/06 | Raúl Sánchez | 10 |
| 2006/07 | Natalio | 15 |
| 2007/08 | Tabares | 9 |
| 2008/09 | Ulloa | 16 |
| 2009/10 | Ulloa | 15 |
| 2010/11 | Luismi Loro | 17 |
| 2011/12 | Tota la plantilla | |
| 2012/13 | Julián | 9 |
| 2013/14 | Hugo Salamanca | 7 |
| 2019/20 | César Díaz | |

## Referències

* 1 2 «La Fedpecas anuncia a los cinco galardonados correspondientes a la actual temporada 2019-20» (en castellà). Castellon Información, 26-04-2020. [Consulta: 1r juliol 2023].
* 1 2 «ELOY OPTA POR LA RETIRADA» (en castellà). El Periódico Mediterráneo, 27-07-2005. [Consulta: 1r juliol 2023].
* ↑ «El cuarto de siglo de la Federación de Peñas del C.D. Castellón» (en castellà). Diario de Aficiones Unidas, 07-07-2021. [Consulta: 1r juliol 2023].
* 1 2 de la Ossa, Juanfran. «Un oasis en medio del ‘desierto’» (en castellà). El Periódico Mediterráneo, 22-06-2013. [Consulta: 9 juliol 2023].
* ↑ «La Fedpecas homenajeará a Chenchoy Troncho» (en castellà). El Periódico Mediterráneo, 22-07-2003. [Consulta: 11 juliol 2023].
* ↑ «La Fedpecas vive su gran noche albinegra» (en castellà). El Periódico Mediterráneo, 15-08-2008. [Consulta: 1r juliol 2023].
* ↑ «La Fedpecas entrega sus premios anuales» (en castellà). Las Provincias, 05-06-2010. [Consulta: 9 juliol 2023].
# Primera dama de l'Azerbaidjan

Primera dama de l'Azerbaidjan (en àzeri: Azərbaycanın birinci xanımı) - és l'esposa del president de la República de l'Azerbaidjan. La Primera dama acompanya els seus cònjuge en les cerimònies oficials. Des de 2003, la Primera dama de l'Azerbaidjan és Mehriban Alíeva, esposa del president actual de la República Ilham Alíev.

## Llista de les primeres dames
### República Democràtica de l'Azerbaidjan (1918 - 1920)

| № | Primera dama | Cap de l'Estat |
| 1. | Umbulbanu Rasulzade | Mammed Amin Rasulzade |
| 2. | Pari khanim Topchubasheva | Alimardan bek Topchubashev |

### República Socialista Soviètica de l'Azerbaidjan (1920 - 1991)

| № | Primera dama | Cap de l'Estat |
| 1. | Tamara Khoiskaya | Mirza Davud Huseinov |
| 2. | Vera Pavlovna Naneyshvili | Viktor Ivanovich Naneyshvili |
| 3. | | Elena Dmitrievna Stasova |
| 4. | Anna Dumbadze-Bakhtadze | Vladimir Elizbarovich Dumbadze-Bakhtadze |
| 5. | - | Qriqoriy Naumovich Kaminskiy |
| 6. | Mariya Lvovna Marlkus | Sergei Mironovich Kirov |
| 7. | Frida Naumovna Shlemova | Rukhulla Akhundov |
| 8. | Yuliya Fyodorvna Tevosyan | Levon Isayevhic Mirzoyan |
| 9. | Natalia Yevgenievna Gikalo | Nikolai Fyodorovich Gikalo |
| 10. | Esfir Iosifovna Polonskaya | Vladimir Ivanovich Polonskiy |
| 11. | - | Ruben Qukasovich Rubenskiy |
| 12. | Yevgeniya Mikhailovna Baghirova | Mir Djafar Baghirov |
| 13. | - | Mir Teimur Yakubov |
| 14. | - | Imam Mustafayev |
| 15. | Sona Akhundova | Veli Akhundov |
| 16. | Zarifa Alíeva | Heidar Alíev |
| 17. | Tatiana Baghirova | Kamran Baghirov |
| 18. | Irina Vezirova | Abdul-Rakhman Vezirov |
| 19. | Adilya Mutalibova | Aiaz Mutalibov |

### República de l'Azerbaidjan (des de 1991)

| № | Primera dama | Cap de l'Estat |
| 1. | Adilya Mutalibova | Aiaz Mutalibov |
| 2. | Aziza Mammadova | Iakub Mammadov |
| 3. | Adilya Mutalibova | Aiaz Mutalibov |
| 4. | Aida Baghirova | Isa Gambar |
| 5. | Khalima Alíeva | Abulfaz Eltxibei |
| 6. | - | Heidar Alíev |
| 7. | Mehriban Alíeva | Ilham Alíev |

## Referències

* ↑ «Mehriban Əliyeva - Azərbaycanın birinci xanımı - Biography Site - Mehriban Əliyeva - Azərbaycanın birinci xanımı» (en àzeri). mehriban-aliyeva.az. [Consulta: 22 març 2020].

## Vegeu també

* Primera dama

## Enllaços externs

* Web-pàgina oficial de la Primera dama actual (àzeri) (rus) (anglès)
# Porrhothele modesta

Porrhothele modesta és una espècie d'aranya araneomorf de la família dels porrhotèlids (Porrhothelidae). Fou descrita per primera vegada per Raymond Robert Forster l'any 1968. Aquesta espècie és endèmica de Nova Zelanda.

## Referències

* 1 2 Forster, 1968: The spiders of New Zealand. Part II. Ctenizidae, Dipluridae. Otago Museum Bulletin, vol. 2, p. 1-72 & 126-180.

## Enllaços externs

* (anglès) World Spider Catalog: Porrhothele modesta Forster, 1968 en la família Porrhothelidae +base de dades
# Professor Frink

El professor John Nerdelbaum Frink, Jr , més conegut com a Professor Frink o Profesor Brinco (a Hispanoamèrica), és un dels personatges de la popular sèrie de dibuixos animats Els Simpson. També va aparèixer en un capítol de Futurama.

## Informació general

El professor Frink ocupa el paper d'un científic excèntric que quan era adolescent estava totalment desinteressat per la ciència. El seu pare era científic, i va morir en una expedició científica.
En els capítols de les últimes temporades s'ha vist major participació d'aquest personatge, i fins i tot hi ha un capítol dedicat exclusivament a ell. En aquest episodi Lisa ajuda al Professor Frink a retrobar-se amb el seu pare. El professor Frink reviu el seu pare (a l'estil de Frankenstein) en el seu laboratori i després intenta estrènyer la seva relació, la qual cosa no dona resultat. En aquest episodi se li lliura el Premi Nobel de Física mentre que el seu pare assassina a altres científics per a utilitzar els seus cervells i posseir així més intel·ligència.
Personatges d'Els Simpson :
# Poicha

Poicha fou un estat tributari protegit del grup de Pandu Mehwas a l'agència de Rewa Kantha, presidència de Bombai. La superfície era de 8 o 9 km² i tenia 6 propietaris tributaris. Els ingressos s'estimaven el 1882 en 245 lliures i el tribut era de 150 lliures pagades al Gaikwar de Baroda. Estava situat a la vora del riu Mahi entre Kanora i Bhadarwa.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Primož Gliha

Primož Gliha (8 d'octubre de 1967) és un futbolista eslovè. Va disputar 28 partits amb la selecció d'Eslovènia.

## Estadístiques

Selecció d'Eslovènia :
| Anys | Partits | Gols |
| 1992 | 1 | 0 |
| 1993 | 1 | 0 |
| 1994 | 8 | 2 |
| 1995 | 7 | 3 |
| 1996 | 4 | 1 |
| 1997 | 6 | 4 |
| 1998 | 1 | 0 |
| Total | 28 | 10 |

## Referències

* ↑ National Football Teams
# Primorski (Primorsko-Akhtarsk)

Primorski - Приморский (rus) és un possiólok que pertany a la ciutat de Primorsko-Akhtarsk (krai de Krasnodar, Rússia). Es troba a l'oest de la desembocadura del riu Beissug a la mar d'Azov. És a 11 km a l'est de Primorsko-Akhtarsk i a 124 km al nord de Krasnodar.
# Primož Kozmus

Primož Kozmus (Novo Mesto, 30 de setembre de 1979) és un llançador de martell eslovè.
Fou campió olímpic als Jocs de Pequín de 2008. També ha estat campió del Món a Berlín 2009 (primer eslovè en assolir aquestes fites) i medalla d'argent a Osaka 2007. El seu millor llançament i rècord d'Eslovènia és de 82,30 metres, assolit el juny de 2007 a Bydgoszcz, Polònia.

## Resultats

| Any | Competició | Seu | Resultat |
| 2000 | Jocs Olímpics | Sydney, Austràlia | 36è |
| 2001 | Jocs del Mediterrani | Tunis, Tunísia | 5è |
| 2002 | Campionat d'Europa | Múnic, Alemanya | 25è |
| 2003 | Campionat del Món | París, França | 5è |
| 2003 | Final de l'atletisme mundial | Szombathely, Hongria | 6è |
| 2004 | Jocs Olímpics | Atenes, Grècia | 6è |
| 2004 | Final de l'atletisme mundial | Szombathely, Hongria | 4t |
| 2006 | Campionat d'Europa | Göteborg, Suècia | 7è |
| 2006 | Final de l'atletisme mundial | Stuttgart, Alemanya | 8è |
| 2007 | Campionat del Món | Osaka, Japó | 2n |
| 2007 | Final de l'atletisme mundial | Stuttgart, Alemanya | 6è |
| 2008 | Jocs Olímpics | Pequín, Xina | 1r |
| 2009 | Campionat del Món | Berlín, Alemanya | 1r |
| 2009 | Final de l'atletisme mundial | Tessalònica, Grècia | 1r |
| 2011 | Campionat del Món | Daegu, Corea del Sud | 3r |

## Referències

* ↑ «Video: Kozmus olimpijski prvak!» (en eslovè). RTVSlo.si, 17-08-2008. [Consulta: 13 setembre 2011].

## Enllaços externs

* (anglès) Perfil a la IAAF
# Projecció d'Aitoff

La projecció de Aitoff és una projecció cartogràfica pseudo-azimutal que no és equivalent (distorsiona les proporcions de les àrees) i no és conforme (distorsiona les formes).
Aquesta projecció és un artefacte matemàtic, no una representació d'una construcció geomètrica. Es construeix amb l'hemisferi central de la projecció azimutal equidistant afegint a banda i banda la resta del globus doblant l'escala horitzontal fins a formar una el·lipse el doble d'ample que d'alta. L'escala és constant al llarg de l'Equador i del meridià central.
Suposant una escala a l'Equador escala i un meridià central de longitud long0, aquestes són les equacions per a un mapa d'aspecte equatorial per a obtenir les coordenades cartesianes x, y en el pla per al lloc amb longitud long i latitud lat:
# Projecció de Goode

La Projecció de Goode, també coneguda com a projecció homolosena o projecció interrompuda, és una projecció cartogràfica que va ser creada pel geògraf John Paul Goode el 1923.
El 1908, el cartògraf expressà en una conferència titulada Diabòlic Mercator la necessitat de crear un mapa més fidedigne que la projecció de Mercator. Fet que ell mateix concretaria 15 anys després. Aquesta projecció és una modificació de la projecció de Mollweide (també anomenada homolográfica ), de caràcter sinusoidal, on es prenen diversos meridians com a centre i es realitzen projeccions separades que després són unides en el mapa resultant. Donant una major sensació d'esfericitat de la superfície terrestre. És una projecció equivalent, és a dir que manté les àrees en proporció, i pseudocilíndrica.

## Referències

* ↑ Tarrés Sanjurjo, Juan José. Àfrica en colors, 6 març 2010 [Consulta: 12 novembre 2010].
* ↑ Bases teòriques en Geografia. Bases per a la cartografia.. Institut Nacional d'Estadística i Geografia, p. 11 [Consulta: 12 novembre 2010].

## Vegeu també

* Projecció cartogràfica
* Projecció de Mercator
* Projecció de Mollweide
# Projecció de Newman

Una projecció de Newman és una forma de representació bidimensional útil per a visualitzar conformacions en un enllaç simple carboni-carboni d'una molècula orgànica, habitualment alcans. Fou proposada el 1952 pel químic nord-americà Melvin Spencer Newman (1908-1993).
Consisteix a visualitzar l'estructura de la molècula al llarg de l'enllaç simple que uneix ambdós àtoms de carboni i projectar-la sobre el pla, de tal manera que els grups units a l'àtom de carboni més proper a l'observador es dibuixen enllaçats al punt central d'un cercle, que representaria a l'àtom, mentre els del més allunyat es dibuixen partint del cercle, que representa el carboni de darrere.

## Referències

* ↑ Newman, M.S Record. Chem. Progr. (Kresge-Hooker Sci. Lib.), 13, 1952, pàg. 111-116.
* ↑ Newman, M.S «A notation for the study of certain stereochemical problems». J. Chem. Educ., 32, 7, 1955, pàg. 344-347. DOI: 10.1021/ed032p344.
# Projecció de Peters

La projecció de Peters, correctament anomenada projecció de Gall-Peters, és una manera alternativa de representar la terra sobre un pla. Fou proposat pel cartògraf alemany Arno Peters el 1974. Ell mateix edità un atles basat en aquesta cartografia el 1990. Es feu una edició en castellà d'aquest atles el 2002.
La projecció de Peters posava en dubte la representació tradicional dels mapes del món, basada en la projecció de Mercator, que ell deia que responia a la mentalitat euro-cèntrica dels cartògrafs. La seva proposta fou representar el mapa de tal manera que les àrees dibuixades en el mapa fossin proporcionals a les àrees reals.

## Vegeu també

* Projecció de Mercator
* Projecció cartogràfica

## Enllaços externs

* http://www.heliheyn.de/Maps/HowDo_E.html (anglès)
* http://www.heliheyn.de/Maps/GallPeters/GallPeters_E.html (anglès)
# Poluvsie

Poluvsie és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1358.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce». [Consulta: 24 desembre 2021].
# Poltàvskoie (Stàvropol)

* Per a altres significats, vegeu «Poltàvskoie».
Poltàvskoie (en rus: Полтавское) és un poble del krai de Stàvropol, a Rússia, que en el cens del 2010 tenia 1.551 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Pou de gel (Cervera)

El Pou de gel és una obra de Cervera (Segarra) protegida com a Bé Cultural d'Interès Local.

## Descripció

Pou de gel situat al soterrani de l'edifici de la Paeria de Cervera, a la seva façana nord, annex a l'indret on hi havia les antigues presons. Excepcionalment és un pou de planta trapezoidal, a diferència de la majoria, que solen ser circulars, com el de Guissona, Agramunt o Torà. El fiter està excavat directament a la roca natural, mentre la resta -el que serien els murs i la volta- està revestit de pedra saulonenca rejuntada d'uns 90 cm de gruix aproximat.

## Història

Entre els segles XV i XVIII s'inicià aquesta indústria de producció de gel (encara que anteriorment ja existia la seva producció), la qual va durar fins al segle xx. La tècnica consistia en embassar aigua en clots, preferentment en terra argilosa amb molta aigua. Un cop gelada es treien penques de gel i es portaven al pou amb carro, col·locant-se en capes que s'aïllaven de la paret del pou amb palla o branques. El gel es col·locava dins el pou per l'obertura lateral i s'extreia per la zenital. El gel servia per mantenir els aliments i refrescar begudes o altres productes, però també tenia una funció terapèutica ja què s'utilitzava per baixar la febre.
Els primers documents que parlen del pou de gel són arrendaments que daten del segle xvii, tot i que hi ha constància anterior de la seva existència. Així, sembla que l'any 1400 es construí una gran cisterna vora les obres del nou temple parroquial de Santa Maria, concretament davant la capella de Santa Eulàlia. La cisterna es destinava a recollir les aigües procedents de l'obra nova de Santa Maria, de la Paeria i d'altres cases veïnes.
A començaments del segle xvi, la cisterna esdevingué un pou per abastir d'aigua l'església parroquial, però a finals de segle, coincidint amb una etapa de grans gelades i climatologia extrema, el que en podríem dir indústria del gel o de la neu arribà a Cervera, arribant a un gran nivell d'activitat a l'època de la Universitat, quan es guardava la neu obtinguda durant l'hivern per tal de poder disposar de gel a l'estiu.
El gel s'obtenia de les basses que hi havia davant de la Universitat, al molí del Grau o al de Fiol i fins i tot de Sant Pere dels Arquells. En èpoques de sequera el gel es duia des de Bellmunt i en alguna ocasió el baixaven de Sant Llorenç de Morunys.

## Referències

* 1 2 3 4 5 «Pou de gel». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Pou de gel (Santa Coloma de Queralt)

El Pou de gel és un pou de glaç del municipi de Santa Coloma de Queralt (Conca de Barberà) que forma part de l'Inventari del Patrimoni Arquitectònic de Catalunya.

## Descripció

És una cavitat eventualment excavada en una zona ombrívola i revestida de pedra encaixada en forma de circumferència. Acabada en cúpula falsa. En el seu centre hi ha una obertura de 0,65 x 0,60 metres i en el lateral una altra d'1,20 x 0,60 d'amplada. La seva alçada és de 9 metres per un diàmetre de 5'50 metres.

## Història

Del 1707 al 1785, segons diversos documents, el dit Pou del Gel o de la Neu era del Comte de Santa Coloma i que l'arrendava al millor postor per l'espai d'un any. Aquest tenia l'obligació d'omplir-lo de la manera que fos per tal de servir a la vila i entregar a l'Ajuntament sis arroves de glaç per la Festa Major. L'Ajuntament era qui normalment arrendava o rearrendava parcialment tots els drets del Comte. El preu de la venda del glaç era fixat prèviament pel Comte, reservant-se la Jurisdicció Civil i Criminal. L'arrendatari tenia doncs l'obligació d'omplir-lo i ho feia amb la neu que queia, amb el glaç de les voreres del riu i també amb el glaç de la bassa del Molí de la Torre que es troba a un centenar de metres. El pou es troba al peu del camí dels molins o camí del molí del Sol.

## Referències

* 1 2 3 4 «Pou de gel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2015].

## Enllaços externs

* «Pou de gel». Inventari del Patrimoni Arquitectònic. Consell Comarcal Conca de Barberà.
# Qiryat Atta

Qiryat Atta (en hebreu, קריית אתא) és una ciutat del districte de Haifa d'Israel. Fou fundada el 1925 amb el nom de Kefar Atta. El 1965 absorbí el municipi de Quiriat-Benjamí i el 1969 obtingué l'estatus de ciutat.

## Dades estadístiques
### Demografia

Segons l'Oficina Central d'Estadística d'Israel (CBS), l'any 2001 la població de la ciutat era un 99,8% jueva o no-àrab, i no hi ha un nombre significatiu d'àrabs.
L'any 2001 hi havia 23.700 homes i 24.900 dones. La població de la ciutat es compon en un 31,4% de persones de menys de 20 anys, un 15,7% de persones d'entre 20 i 29 anys, un 18,5% d'entre 30 i 44, un 18,3% d'entre 45 i 59, un 4,1% d'entre 60 i 64, i un 11,9% de majors de 65. La taxa de creixement de la població aquell mateix any era de 0,8%.

### Ingressos

Segons la CBS, l'any 2000 hi havia 17.236 empleats i 1.226 autònoms a la ciutat. El salari mensual mitjà de la ciutat per als empleats era de 5.157 nous xéquels. El salari mitjà dels homes era de 6.759 nous xéquels i el de les dones era de 3.456 nous xéquels. Els ingressos mitjans dels autònoms eren de 6.470 nous xéquels. 1.092 persones rebien prestació d'atur i 4.153 ajuda social.

### Ensenyament

Segons la CBS, hi ha 20 centres educatius i 8.762 estudiants a la ciutat. Hi ha 14 escoles primàries amb 4.899 estudiants i 11 escoles secundàries amb 3.863 estudiants. L'any 2001, un 52,0% dels estudiants d'últim curs de secundària es van graduar.

## Notes

* ↑ Al canvi del 2 de gener de 2000, 1.237 euros.
* ↑ Al canvi del 2 de gener de 2000, 1.621 euros.
* ↑ Al canvi del 2 de gener de 2000, 829 euros.
* ↑ Al canvi del 2 de gener de 2000, 1.552 euros.
# Praxites

Praxites (en llatí Praxitas, en grec antic Πραξίτας) fou un militar espartà.
L'any 393 aC estava estacionat com a polemarca a Sició. Els corintis Pasímel i Alcimanes, que volien restablir l'aliança amb Esparta, van oferir a Praxites deixar-lo entrar a la ciutat de nit darrera les muralles que unien Corint i Lekeion, el seu port. Els espartans van poder entrar així i en l'enfrontament de l'endemà amb les forces argives de Corint, els espartans van fer una gran matança.
Després d'aquesta victòria, els aliats espartans es van reunir amb Praxites i van destruir junts les muralles; després van creuar l'istme de Corint i van ocupar Sidos i Cròmmion, segons diu Xenofont.

## Referències

* ↑ Praxitas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 519
# Praxifanes

Praxifanes (en llatí Praxiphanes, en grec antic Πραξιφάνης) fou un filòsof peripatètic nadiu bé de Mitilene, a Lesbos, segons Climent d'Alexandria o bé de Rodes, diu Estrabó.
Va viure en temps de Demetri Poliorcetes i de Ptolemeu I Sòter, al final del segle iv aC i començament del segle III aC. Va ser deixeble de Teofrast cap a l'any 322 aC i després va obrir escola pròpia on es diu que hi va estudiar Epicur, segons Diògenes Laerci. Va dedicar especial atenció als estudis gramaticals i és considerat junt amb Aristòtil un dels fundadors de la ciència de la gramàtica.
Dels seus escrits, que sembla que van ser nombrosos, se'n mencionen especialment dos, un diàleg (πσιητω̂ν "poietron", poesia) protagonitzat per Plató i Isòcrates d'Atenes, i una obra històrica titulada Περὶ ἱστορίας ("Perí istorías" Sobre la història).

## Referències

* ↑ 1.Praxiphanes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 518-519
# Praxàgores

Praxàgores és el nom dels següents personatges:
* Praxàgores d'Atenes (s. IV), historiador atenenc
* Praxàgores de Cos (s. IV aC), metge grec
* Praxàgores, pare de Teòcrit de Siracusa poeta grec del s. III aC